Felvidék.ma

XVI. Életmese-írói pályázat
2024-02-21 - 2024-04-10
A Mosolyvirág Nagycsaládosok Debreceni Egyesülete immár 16. alkalommal szervezi meg az Életmese-írói pályázatát a Kárpát-medencében minden korcsoport számára. A zsűri által kiválasztott legjobb írásokat könyvben is megjelentetik.
„Mindenkinek van családi története. Ha leírja, beküldi, mások számára is tanulságként, példaként szolgálhat” – olvasható a közleményben.
Mint írják: „Minden család őriz családi történeteket. Mi ezeket várjuk szeretettel! Kérjük, írja le, és küldje el pályázatunkra! Igaz történeteket, történetcsokrokat várunk műfaji kötöttség nélkül.”
A pályázók műveit négy korcsoportban bírálják el: 1. korcsoport 10 éves kor alattiak (alsósok); 2. korcsoport 10-től 14 éves korig (felsősök); 3. korcsoport 14–38 év közöttiek; 4. korcsoport 38 év felettiek.
Beküldési határidő április 10-e, eredményhirdetés május 15-én várható. A díjkiosztó ünnepségre júniusban kerül sor.
Valamennyi korcsoportot külön díjazzák. A pályaműveket maximum 20 oldal terjedelemben, kizárólag .doc vagy .rtf formátumban, elektronikusan az eletmese2024@gmail.com e-mail-címre várják! A pályázat nevezési adatlapját az alábbi linkre kattintva küldheti el! A pályázati adatlap ITT tölthető le.
A pályázat további részleteiről érdeklődni lehet: +36 20/312-8584, +36 30/928-0899. A korábbi évek pályázati anyagából szerkesztett kötetek az egyesület honlapján ITT tekinthetőek meg.
(Felvidék.ma)
